**N Á V R H**

Obecné zastupiteľstvo v Beladiciach na základe ustanovenia § 6 zákona SNR č. 369/1990 Zb. o obecnom zriadení v znení neskorších predpisov a v súlade so zákonom NR SR č. 245/2008 Z. z. o výchove a vzdelávaní (školský zákon), ktorým sa dopĺňa zákon č. 596/2003 Z. z. o štátnej správe v školstve a školskej samospráve v znení neskorších predpisov, § 19 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov VYDÁVA

**Č. 1/2022**

**V Š E O B E C N E Z Á V Ä Z N É N A R I A D E N I E**

**o výške mesačného príspevku na čiastočnú úhradu výdavkov škôl**

**a školských zariadení**

**Návrh VZN zverejnený 23.09.2022**

**§ 1**

**Predmet úpravy**

Týmto všeobecne záväzným nariadením (ďalej len „VZN“) sa určuje výška príspevku za pobyt dieťaťa v materskej škole, na čiastočnú úhradu nákladov na činnosť školského klubu detí a na čiastočnú úhradu nákladov v školskej jedálni v zriaďovateľskej pôsobnosti Obce Beladice

**§ 2**

**Výška príspevku v materskej škole**

 1. Za pobyt dieťaťa v materskej škole v zmysle § 28 školského zákona, prispieva zákonný zástupca na čiastočnú úhradu

a) **za pobyt dieťaťa v materskej škole sumou - 10,- € / mesiac.**

2. Príspevok podľa ods.1) sa v materskej škole v súlade s §28 ods.7 a 8 školského zákona sa neuhrádza za dieťa:

a) ktoré má jeden rok pred plnením povinnej školskej dochádzky,

b) ak zákonný zástupca dieťaťa predloží riaditeľovi Základnej školy s materskou školou doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona č. 417/2013 Z. z. o pomoci v hmotnej núdzi v znení neskorších predpisov,

c) ktoré je umiestnené v zariadení na základe rozhodnutia súdu.

d) ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom,

e) ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.

3. Termín a spôsob úhrady príspevku : mesačne do 15. dňa príslušného kalendárneho mesiaca v hotovosti v MŠ.

**§ 3**

**Výška príspevku, termín a spôsob úhrady v Školskom klube detí**

1. **Mesačný príspevok** na čiastočnú úhradu nákladov na činnosti školského klubu v súlade s § 114 ods.6 školského zákona na jedného žiaka **- 4 EUR**
2. Termín a spôsob úhrady príspevku : mesačne do 15. dňa príslušného kalendárneho mesiaca v hotovosti v ZŠ.

**§ 4**

**Výška príspevku na čiastočnú úhradu nákladov a podmienky úhrady v školskej jedálni**

1. Výšku mesačného príspevku na čiastočnú úhradu nákladov na výrobu jedál v školskej jedálni

v 3. pásme nasledovne:

|  |  |  |  |  |
| --- | --- | --- | --- | --- |
| **Materská škola** | **Desiata** | **Obed** | **Olovrant** | **Spolu** |
| **od 2 do 6 rokov** | **€** | **€** | **€** | **€** |
| 3. pásmo | 0,38 | 0,90 | 0,26 | **1,54** |
|  |  |  |  |  |
| **Základná škola** | **Desiata** | **Obed** | **Olovrant** | **Spolu** |
| **od 6 do 11 rokov** | - | **€** | - | **€** |
| 3. pásmo | - | 1,21 | - | **1,21** |
|  |  |  |  |  |
| **Základná škola** | **Desiata** | **Obed** | **Olovrant** | **Spolu** |
| **od 11 do 15 rokov** | - | **€** | - | **€** |
| 3. pásmo | - | 1,30 | - | **1,30** |
|  |  |  |  |  |
| **Dospelí stravníci** | **Desiata** | **Obed** | **Olovrant** | **Spolu** |
| **od 15 do 19 rokov** | - | **€** | - | **€** |
| 3. pásmo | - | 1,41 | - | 1,41 |
| Režijné náklady | - | 1,94 | - | 1,94 |
| **Dospelí spolu** | - | - | - | **3,50** |

Jednotný doplatok za stravu **0,15 EUR** za jeden vydaný obed pre žiakov ZŠ s MŠ.

1. Školská jedáleň poskytuje stravovanie zamestnancom škôl a školských zariadení a iným fyzickým osobám so súhlasom zriaďovateľa a príslušného regionálneho úradu verejného zdravotníctva. Uvedení stravníci prispievajú na čiastočnú úhradu nákladov na nákup potravín vo výške :
2. zamestnanci školy v pracovnom pomere : **1,41 €**
3. dospelí stravníci a dôchodcovia: **3,50 EUR**, z toho režijné náklady **1,94 EUR**

Dotácia (príspevok k strave) OÚ pre dôchodcov s trvalým pobytom v obci, na základe písomnej žiadosti dôchodcu a súhlasu starostu obce

1. Režijný poplatok zamestnávateľa pre zamestnancov ZŠ s MŠ: **1,94 EUR**
2. Podmienky úhrady: mesačne do 10. dňa príslušného kalendárneho mesiaca vopred na nasledujúci mesiac v hotovosti alebo prevodom z účtu na účet Základnej školy s materskou školou.

**§ 5**

**Spoločné a záverečné ustanovenia**

1. Obec ako zriaďovateľ školy a školských zariadení môže rozhodnúť o znížení alebo odpustení príspevku podľa § 3 a § 4 ods.1 tohto nariadenia, ak zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona č. 417/2013 Z. z. o pomoci v hmotnej núdzi v znení neskorších predpisov.

2. Žiadosti spolu s dokladmi predkladá zákonný zástupca prostredníctvom školy alebo školského zariadenia zriaďovateľovi platby podľa tohto VZN

3. Toto VZN sa použije na platby a určenie výšky príspevkov počas školského roka 2022/2023, a to od **01.11.2022** a na ďalšie roky. Doterajšie platby ako aj výška príspevku zaplatená sa považuje za platbu podľa tohto VZN.

4. Na tomto VZN obce Beladice sa uznieslo Obecné zastupiteľstvo v Beladiciach a to dňa .............

5. Toto VZN nadobúda účinnosť dňom 01.11.2022

6. Zmeny a doplnky tohto VZN schvaľuje Obecné zastupiteľstvo v Beladiciach

7. Dňom účinnosti tohto všeobecného záväzného nariadenia sa zrušuje VZN obce Beladice ..................................

V Beladiciach, dňa: ...................................

 PhDr. Mário Žáčik

 starosta obce